cyanic-selkie/wikianc huggingface dataset:
Fort Minor
Musikkstil
Mesteparten av Fort Minor sine sanger er hiphop, men det hender også at det er alternativ hiphop. Eksempler på alternativ hiphop-sanger er Where'd You Go og High Road. I nesten alle sangene rapper Mike Shinoda med noen andre, mest med og Ryu og Tak medlemmer av Styles of Beyond, men det hender at han rapper alene som for eksempel i sangene Cigarettes, Kenji, The Hard Way og There They Go
Fort Minor
Da Mike Shinoda debuterte med albumet The Rising Tied var det mange fans som mente at albumet var ganske skuffende i forhold til det Shinoda gjorde i Linkin Park, men det var enda mange som støttet.
Sangen Where'd You Go ble nominert til en Grammy i 2005.
Turnéer i 2006
I 2006 var Fort Minor, Styles of Beyond og Holly Brook på turné sammen i Amerika og Europa, og etter disse turneene har Fort Minors popularitet økt drastisk. På hver konsert spilte de «Remember the Name», «Believe Me» og «Where'd You Go». Mike Shinoda måtte jobbe med Linkin Parks nye album Minutes to Midnight som kom ut i 2007.
Rajshahi
Rajshahi er en by i Bangladesh. Den ligger langs elva Ganges (eller Padma), og har ca. 700 000 innbyggere. Byen ligger helt vest i landet, like ved grensa til India og Vest-Bengal.
Presidentvalget i USA 1988
Nominasjoner og primærvalg
Ronald Reagans visepresident for perioden 1981–1989, George H.W. Bush, ble raskt erklært som favoritt til å vinne Det republikanske partis primærvalg. Senator Bob Dole (Kansas), samt pastoren og TV-predikanten Pat Robertson (Virginia), ble de sterkeste utfordrerne. Den svært konservative Robertson vant Hawaii, Alaska, Washington og Nevada, men trakk seg før primærvalgene var avsluttet. Han oppfordret sine velgere til å stemme på Bush, som vant overlegent over Dole, med 41 mot 5 stater. Andre kjente navn i nominasjonen var Donald Rumsfeld, Alexander Haig og Jack Kemp, såvel som Harold Stassen, som hadde stilt som kandidat i 40 år.
Hos Det demokratiske parti var primærvalgene jevnere, og hele 5 kandidater vant stater. Guvernør Michael Dukakis fra Massachusetts pekte seg allikevel ut som en klar vinner, med 30 stater. Borgerrettsaktivisten Jesse Jackson fra Illinois vant 9, senatoren Al Gore vant 7, Dick Gephart fra Missouri vant 3 stater, mens senatoren Paul Simon fra Illinois vant hjemstaten.
Valgkamp
Et sitat vil bli stående som et av de mest kjente fra 1988-valgkampen, og skriver seg fra visepresidentdebatten mellom Bentsen og Quayle, hvor Quayle må forsvare sin knappe rikspolitiske erfaring: «Jeg har like mye erfaring i Kongressen som Jack Kennedy hadde da han ble president,» sa Quayle til sitt forsvar. (Imidlertid hadde Kennedy fjorten år bak seg, mot Quayles tolv år.) Bentsen svarer: «Jeg tjente (i Kongressen) sammen med Jack Kennedy. Jeg kjente Jack Kennedy. Jack Kennedy var en venn av meg. Senator, du er ingen Jack Kennedy.» Svaret «You're no Jack Kennedy» har senere blitt brukt om situasjoner hvor politikere tenker for høyt om seg selv, og folkemengden i salen applauderte Bentsens svar. Quayles ansiktsuttrykk og svar («That was really uncalled for, Senator») har også blitt fremhevet i ettertid.
Mellom presidentkandidatene var tonen krass, og kandidatene produserte flere kampanjevideoer for TV, hvor man ensidig fokuserte på de negative sidene ved motstanderens politikk, uten å nevneverdig konkretisere egne tiltak og meninger. Bush avsluttet eksempelvis sine negativt ladede videoer, rettet mot Dukakis, med «America can't afford that risk» («Amerika kan ikke ta den sjansen»). Bushs politikk var i all hovedsak en videreføring av den vellykkede økonomiske politikken under Ronald Reagan, og han spilte også på sin lange politiske erfaring, deriblant sine åtte år som visepresident under Reagan: «Experienced Leadership for America's Future,» var Bushs slagord. Bush vant også mange stemmer på utsagnet «Read my lips, no new taxes,» («Les leppene mine, ingen nye skatter»), og forsøkene på å fremstille Dukakis som en ytterliggående liberaler, som hadde liten kunnskap om kriminalpolitikk, var i all hovedsak vellykket, og Dukakis måtte bruke mye tid i valgkampen på å forsøke å rette opp dette inntrykket.
Valgresultat
(a) Lloyd Bentsen fikk en valgmannsstemme (som egentlig skulle gå til Dukakis) fra Vest-Virginia. (b) Fulani hadde seks ulike visepresidentkandidater, som dermed varierte fra stat til stat.
Liste over ordførere i Nord-Fron
Liste over ordførere i Nord-Fron i Innlandet.
Kommunen var sammenslått med Sør-Fron fra 1966 til 1977.
Liste over gater i Lenvik
Liste over veier og gater i Lenvik, sortert etter geografisk beliggenhet.
Landsting
Landsting kan vise til
Lena Brogren
Lena Brogren (1929–2005) var en svensk skuespiller.
Brogren debuterte i 1949 i Schamyl Baumans Skolka skolan, og har medvirket i rundt 40 film- og TV-produksjoner.
Jack Williams
Jack Williams (født 22. april 2000) er en amerikansk bueskytter.
Bergnebb
Bergnebb (Ctenolabrus rupestris) er den minste av leppefiskene. Den er vanlig fra vestkysten av Sverige, langs norskekysten nord til Nord-Trøndelag og sørover til Marokko. Den er oransje i farge, og har en karakteristisk prikk ved halerota. Normal størrelse er 10-12 cm.
Jack Williams
Han representerte USA under Sommer-OL 2020 i Tokyo, hvor han ble utslått i første runde.
Bergnebb
Bergnebb har vært brukt til å fjerne lus fra laks i oppdrettsanlegg. For at de skal brukes til dette formålet, må munnen være uskadd, og de må derfor fanges med teiner eller lignende, ikke med krok. På Lista og området omkring kalles bergnebb for strikjette. Andre lokale navn er råte (herunder gandaråta og lapparåta), harjåd og berse.
Sportsfiskerekorden i Norge 126 g, og ble tatt i Bergen (2006).
Dagens Industri
Dagens Industri (DI) er en svensk næringslivsavis som ble etablert i 1976 og gis ut av Bonnier, via Bonnier Business Press. DI gir dessuten også ut avisa som nettavis (di.se), og TV-kanal (DiTV). Avisa kommer ut alle dager unntatt søndag. Den gir ut bilagene DI Weekend på fredager siden 2002, og siden høsten 2009 DI Dimension. En sportsavis, DiEgo, ble utgitt mellom 2005 og 2008.
Opplaget ligger ihenhold til TS 2009 på 102 200, mens antallet lesere er 369 000 (Orvesto kosument 2010:1).
Overijssels flagg
Overijssels flagg er inndelt i fem horisontale baner der den midtre er bølgeformet. Fargene gult og rødt er tatt fra Hollands våpen og angir forbindelsen mellom Holland og Overijssel, mens den bølgende, blå banen symboliserer elven IJssel.
Beskrivelse
Flagget ble fastlagt av provinciale Staten (tilsvarende den politiske delen av den norske fylkeskommunen) 19. februar 1947: Rektangulært, forholdene er 10:17. Flagget er bygget opp i fem like brede horisontale baner, der den midtre er bølgeformet. Fargene er ovenfra og nedad rødt, gult, blått, gult, rødt.
Fulingmausoleet
Fuling-mausoleet (kinesisk: 福陵, pinyin: Fuling; mandsjuisk navn etter Möllendorfs transkripsjon: hūturingga munggan) er graven til Nurhaci (Qing Taizu, 1558–1626) og hans hustru Monggo (det vil si keiserinne Xiao Ci Gao fra Yehe-Nara-klanen (孝慈高皇后叶赫那拉氏), 1575–1603).
Mausoleet befinner seg nordøst for Shenyang i den nordøstkinesiske provinsen Liaoning, og kalles det østlige mausoleum (Dongling). Det ble bygd fra 1629 til 1651. Foran anlegget er elven Hun He, bak det er fjellet Tianzhu Shan, en utløper av Changbai Shan.
Det står siden 1988 på listen over Folkerepublikken Kinas kulturminner (3-257) og siden 2004 på UNESCOs verdensarvliste.
Egil Østenstad
Egil Johan Østenstad (født 2. januar 1972 i Haugesund) er en norsk tidligere fotballspiller. Østenstad la opp etter 2005-sesongen, og jobbet etter det som sportsdirektør i Viking. Han sa imidlertid opp denne stillingen den 8. juni 2011, etter klubbens skuffende sesonginnledning, men han ble sittende ut oppsigelsestiden.
Østenstad kom til Viking fra moderklubben Torvastad i 1990. Han var med på Viking-laget som ble seriemestere i 1991, men spilte ikke nok kamper til å få medalje. Han fikk sitt gjennombrudd i 1993, da han ble klubbens toppscorer med ti mål i serien, og debuterte på landslaget mot Færøyene, i en kamp der han scoret to mål.
I 1996 scoret Østenstad 23 mål i Tippeligaen, og kom med det på andreplass på toppscorerlista bak Harald Brattbakk. Ved sesongslutt ble han proff i engelske Southampton. De to første sesongene i Southampton gikk over all forventning, og Østenstad scoret blant annet hat-trick mot Manchester United i en kamp Southampton vant 6-3. Senere mistet han formen, og havnet på benken. Han ble heller aldri noe særlig mer enn en benkesliter i Blackburn, Manchester City og Rangers.
Østenstad returnerte i 2004 til Viking etter åtte år som utenlandsproff. Helt på tampen av karrieren, i september 2005, ble Østenstad tatt ut til VM-kvalifiseringskampen mot Skottland. Han fikk dermed sin 18. landskamp – nesten sju år etter hans forrige landskamp. Han scoret seks mål i løpet av sin landslagskarriere.
Østenstad var også modell for karakteren Yngve i boken Mannen som elsket Yngve av Tore Renberg.
Egil Østenstad var elev ved Stavanger katedralskole.
Acanthosybra
Acanthosybra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten lever på Madagaskar.
TheaterFigurenMuseum (Lübeck)
TheaterFigurenMuseum i byen Lübeck i Tyskland er et museum for figurteater. Museet har over 1000 gjenstander som viser figurteaterets tradisjoner og historie i såvel Afrika og Asia som Europa.
I januar 2018 ble museet stengt for en toårsperiode fordi bygningene skal gjennomgå en omfattende renovering.
Historikk
Museet ble etablert av den tyske samleren Fritz Fey junior. I 1991 giftet han seg med en indisk klassisk danser, og deretter ledet ekteparet Saraswathi og Fritz Fey museet frem til utgangen av 2011.
Frem til 2005 het museet Puppentheater Museum Lübeck. Navneskiftet til TheaterFigurenMuseum skjedde i forbindelse med at Fritz Fey sammen med stiftelsen Possehl Stiftung opprettet en veldedig stiftelse ('non-profit Gmbh') for å sikre museets videre drift.
Sankthansklegg
Sankthansklegg (Hybomitra tropica) er en av kleggene i slekten Hybomitra. Den er en stor flue, mellom 16-17 millimeter lang. Den er utbredt i Mellom-Europa, og finnes lengst sør i Norge. Den voksne kleggen flyr fra slutten av mai og litt inn i juni.
Sankthansklegg tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.
Nabil Shaath
Nabil Ali Muhammad Shaath, også kalt Abu Rashid (arabisk: نبيل شعث ; født i august 1938 i Safad i Palestinamandatet) er en palestinsk politiker og embedsmann.
Liv og virke
Nabil Shaaths far var palestiner fra Gazastripen, og moren var fra Libanon. Da staten Israel ble opprettet, emigrerte familien til Alexandria i Egypt. .
Han fullførte studiene ved Universitetet i Alexandria (bedriftsøkonomi), og dro senere til USA og oppnådde en mastergrad og en doktorgrad i bedriftsøkonomi fra Wharton Institute. Etter hjemkomsten grunnla han flere kommersielle selskaper og jobbet som økonomisk og administrativ konsulent for mange arabiske regjeringer, og underviste ved Det amerikanske universitet i Beirut, og han ble dekan ved Det økonomiske fakultet i Kairo.
Han er medlem av Fatah, og var en ledende palestinsk forhandler.
Nabil Shaath var Den palestinske selvstyremyndighets første utenriksminister, fra april 2003 til februar 2005. Shaath var visestatsminister og informasjonsminister fra den påfølgende regjering (fra februar 2005). Han var fungerende statsminister for Den palestinske selvstyremyndighet noen få dager i desember 2005.
Albert Joleik
Albert Joleik (født Albert Sigvard Andersen 14. mars 1880, død 1968) var en redaktør, nynorskforkjemper, lokalhistoriker og statsstipendiat. Han endret sitt navn til Joleik i 1905.
Mellom 1905 og 1908 var han offiser i Kongo. Senere var han redaktør for Spegjelen i Trondheim, Gula Tidend og sitt eget blad Fjordaposten i Bergen fram til 9. april 1940.
Som statsstipendiat og lokalhistoriker skrev han flere lokalhistoriske verk, blant annet Sunnfjordsoga, Soga um Jølst og Soga om Flora, og bygdebok for Bremanger. Joleik var en kjent radiokåsør og festtaler. Han var gift med Olava Hjulstad fra Inderøy, og var dermed svoger til gårdbruker og ordfører Hans Hjulstad.
J’accuse (1919)
J'accuse er en fransk stumfilm fra 1919, regissert av Abel Gance.
Handling
Historien følger to menn, den ene mannen er gift og den andre mannen er elskeren til den andre mannens kone. De to mennene møtes i skyttergravene i løpet av første verdenskrig.
Mátyás Balogh
Mátyás Balogh (født 5. oktober 1999) er en ungarsk bueskytter.
Han representerte Ungarn under Sommer-OL 2020 i Tokyo, hvor han ble utslått i første runde.
Afrikamesterskapet i håndball for kvinner 2008
Afrikamesterskapet i håndball for kvinner 2008 ble arrangert i Angola i 2008.
Osborne House
Osborne House er en forhenværende kongelig residens i East Cowes på Isle of Wight i England. Huset ble bygget for dronning Victoria og prins Albert, prinsen tegnet selv bygget. I dag er det English Heritage som har overtatt eiendommen og den er åpen for almenheten.
Husets historie
Huset ble bygget mellom 1845 og 1851 for dronning Victoria og prins Albert, prinsen tegnet selv bygningen, et mindre hus på eiendommen ble revet. Bygningens arkitektur er basert på italiensk renessanse. Huset besto opprinnelig av en firkantet del, kalt «paviljongen» og inneholdt de kongelige leiligheter. Den såkalte «main wing», med rom for tjenerne og audiensrom ble bygget senere. Det siste påbygget var «Durbar Wing» som ble bygget i 1890-91.
I det opprinnelige bygget var det ikke noe stort rom, det ble derfor innpasset i «Durbar Wing», Durbarrommet, dekorert i indisk stil av indiske håndverkere brakt til England spesielt for det. Rommet ble benyttet ved formelle anledninger og som ballrom. Andre etasje i den fløyen var avsatt til prinsesse Beatrice og hennes familie.
Den indiske forbindelsen til Osborne House inkluderte også en malerisamling av indiske personer og scener, malt på bestilling for dronning Victoria av Rudolf Swoboda. Det er både portretter av indere som besøkte Storbritannia på 1800-tallet og scener fra selve India, malt der da kunstneren besøkte landet.
Osborne House var dronning Victorias favorittsted og hun tilbrakte mange sommermåneder der, det ble også det nærmeste en kan kalle hjem for hennes barn. I parken var det en «sveitsisk hytte» i miniatyr som barna kunne leke i, de hadde også sin egen park. Etter prins Alberts død i 1861 fortsatte stedet å være Victorias yndlingssted og hun feiret alltid julen der. Guglielmo Marconi noen av de første radiosendinger i verden til dronning Victoria der for å holde henne informert om sønnens helse, da han lå alvorlig syk på Sandringham.
Lars B. Hjort
Lars Bonnevie Hjort (født 9. september 1965) er en norsk skuespiller, best kjent som Pjokken i barne- og ungdomsserien Asylet som gikk på NRK fra 1995 til 1998.
Osborne House
Husets historie
Dronning Victoria var ved Osborne House da hun døde i 1901 og etter hennes død donerte sønnen Edward huset til nasjonen. Under første verdenskrig ble huset brukt for rekonvalesens for offiserer, Robert Graves og A.A. Milne var blant de som hvilte ut der.
Etter Victoria
I 1903 ble deler av eiendommen en utdanningsinstitusjon for junioroffiserer til Royal Navy, under navnet Royal Naval College, Osborne. Innledende trening begynte i 13-årsalderen og videre utdanning var ved Britannia Royal Naval College. Skolen stengte i 1921. Blant elevene var de fremtidige kongene Edvard VIII og hans bror Georg VI. Etter stengningen av skolen var bygningen et museum, med en del avsatt for pensjonerte offiserer fra Storbritannias væpnede styrker.
Esposende
Esposende (IPA-uttale: //) en bykommune i Braga-distriktet i Portugal. Kommunen dekker et område på totalt 95,4 km² og hadde 34 254 innbyggere i 2011. Selve byen har 9 197 innbyggere.
Ordføreren er Fernando Couto Cepa, som representerer det sosialdemokratiske partiet Partido Social Democrata.
Kommunens festdag er 19. juli.
Monsieur Klein
Monsieur Klein (Mr. Klein) er en fransk film fra 1976 regissert av Joseph Losey, med Alain Delon i tittelrollen.
Historisk bakgrunn for filmen
I 1940 beseiret Nazi-Tyskland Frankrike og delte landet i to. Den nordlige delen ble en tysk-okkupert sone som inkluderte hovedstaden Paris. Den sydlige uokkuperte delen, kalt Vichy-Frankrike, ble styrt av en tysk-vennlig marionettregjering under president Philippe Petain. I Frankrike levde det rundt 350 000 jøder. Franske embetsmenn samarbeidet under krigen tett med nazistene om jødedeportasjonene, slik at over 76 000 jøder var blitt deportert fra Frankrike i løpet av krigen. Av disse vendte kun 2000 tilbake.
Handling
Året er 1942, den annen verdenskrig raser og Frankrike er okkupert av nazistene. For Robert Klein spiller dette liten rolle. Som kunsthandler tjener han gode penger på situasjonen for jødene som selger sine eiendeler raskt og til en billig penge for å komme seg i trygghet. Klein har ingen politisk tilhørighet og velger å være likegyldig til det som skjer i Frankrike. Alt dette forandrer seg den dagen han finner en jødisk avis utenfor døren sin. Den er adressert til Robert Klein, men til en jødisk Robert Klein. Det viser seg at denne Klein er ettersøkt av politiet. Når han ikke blir funnet blir myndighetene mistenkelige og "vår" Klein er tvunget til å bevise sin franske opprinnelse. Snart er han viklet inn i et livsfarlig spill der han fortvilet forsøker å finne sin navnebror.
Liste over kulturminner i Hole
Liste over kulturminner i Hole er en oversikt over fredede og/eller bevaringsverdige bygninger og elementer i Hole. Data er hentet fra Riksantikvarens liste over kulturminner.
Monsieur Klein
Symbolisme og allusjoner
Selv om Losey integrerer historiske elementer (slik som Rafle du Vel'd'Hiv) inn i filmen, så er dette mer enn en rekonstruksjon av livene og statusen til jøder som levde under Vichy-regimet i Frankrike. Filmens affinitet med arbeidene til Franz Kafka har ofte blitt bemerket; det finnes her en forbindelse til Forvandlingen; som tar for seg den brutale og plutselige forvandlingen av en mann til en kakerlakk og til Slottet, som tar for seg en søken etter ens egen identitet ved å bli kjent med «den andre». Kafkas Prosessen, som handler om en manns desperate forsøk på å finne ut hva han er mistenkt for, er også blitt koblet til filmen. Filmen er også en grundig utforskning av dobbelgjengermotivet.
Liste over kulturminner i Hole
ID-nummer består av et lenket tall som går direkte til det aktuelle kulturminnet i Kulturminnesøk.
Monsieur Klein
Priser
Filmen var nominert til Palme d'Or i 1976, men tapte for Taxi Driver. Imidlertid vant Monsieur Klein César-prisen for beste film, mens Losey vant César for beste regissør. Alexandre Trauner vant César for beste produksjon mens filmen var nominert i fire andre César-kategorier. Filmen var nominert i 7 Oscar-kategorier og fikk 3 av dem. Disse var: Beste film, Beste regissør og Beste produksjonsdesign.
Cilgerran Castle
Cilgerran Castle er et slott ved elven Teifi i Pembrokeshire, Wales.
Det eldste slottet, i jord og tømmer, antas å ha blitt reist omkring 1100. Dette slottet ble inntatt av William Marshal den yngre, jarl av Pembroke, i 1223, og han bygde et nytt i stein. Det er Marshals slott man nå kan se rester av. To tårn er godt bevart, men ellers ligger det i ruiner.
Det går flere turstier fra slottet ned til elven Teifi.
Ruinene eies av National Trust
Romersk borger
Borgerskap i oldtidens Roma var en privilegert politisk og juridisk status knyttet til alle frifødte enkeltindivider i henhold til lov, eiendom og styring. I den romerske republikk og senere i Romerriket kunne de som bodde innenfor den romerske stat løselig sett bli inndelt i flere klasser:
Sgwd Henrhyd
Sgwd Henrhyd er det høyeste fossefallet i det sørlige Wales, med en høyde på 27,4 meter. Det ligger i Brecon Beacons nasjonalpark i Neath Port Talbot, og området eies av National Trust.
Fossen ligger i dalen som dannes av elva Nant Llech. Den nærmeste landsbyen er Coelbren, som ligger ved veien mellom Glynneath og Abercraf. Man når fossen via en bratt sti ned i dalen, og den er et populært turistmål.
Hasumius
Hasumius er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet ca. 300 arter, 12 av dem er funnet i Norge.
Utseende
Ganske store, avlange, blankt svarte kortvinger, dekkvingene kan være rødlige. De ligner overflatisk mye på artene i slekten Staphylinus.
Utbredelse
Slekten er utbredt i tropisk Afrika.
Kommunion
Kommunion (latin communio = «fellesskap») kan bety
Morten Jørgen de Rochlenge
Martin Jürgen de Roklenge (1631–1691) var en adelsmann og offiser som virket i Norge.
Han stammet fra Kurland som sønn av oberst Jakob de Roklenge og Cathrine von der Brincken. I 1661 ble han naturalisert som dansk-norsk adel. Han eide blant annet gården Rochlengsholm.
It Pays to Advertise
It Pays to Advertise er en amerikansk stumfilm fra 1919, regissert av Donald Crisp.
Handling
Den velstående Cyrus Martin klarer ikke overbevise sin gledessøkende sønn Rodney om å skaffe seg en fast jobb. Cyrus sørger for at hans vakre stenograf, Mary Grayson, skal skaffe seg Rodneys oppmerksomhet - slik at han må arbeide for å kunne bli sammen med henne. Når Mary og Rodney forelsker seg og bestemmer seg for å gifte seg, fjerner imidlertid en sint Cyrus arven hans som tidligere var ment å gå til Rodney.
Sammen med Mary og Ambrose Peale, en teater-agent, åpner Rodney sin egen virksomhet. Men han eier ingen egne produkter, og kjøper derfor farens såpe som han pakker inn i sin egen etikett. Cyrus blir snart bekymret på grunn av denne tilsynelatende konkurransen, og det oppstår snart en rekke problemer.
Jonesboromassakren
Jonesboromassakren var en skolemassakre som fant sted i Jonesboro i Craighead County i Arkansas i USA, den 24. mars 1998. Gjerningspersonene var Mitchell Johnson (13) og Andrew Golden (11).
På morgenen før massakren stjal guttene en bil fra Johnsons hjem, etter å ha fylt den med campingutstyr, mat og syv våpen som de hadde tatt fra et hus som tilhørte den ene guttens farfar.
Mitchell Johnson ble løslatt 11. august 2005, på sin 21-årsdag. Andrew Golden ble løslatt 25. mai 2007, og døde i en trafikkulykke 27. juli 2019.
Solberg Spinderi kraftverk
Solberg Spinderi kraftverk var et vannkraftverk i Solbergelva i Drammen.
Kraftverket ble eid av Solberg Spinderi, som flyttet til Solbergelva i 1821 pga vannkraften her. På den tiden var det mekanisk drift, vannturbinen drev akslinger og reimer som overførte kraften til spinnemaskinene.
I 1896 ble det bygd elektrisk kraftstasjon. Den forsynte fabrikken med elektrisk lys, og senere ble den utvidet til å gi kraft til produksjonen.
Vasshella dam ble anlagt i 1916 som inntak til kraftverket. Det ga et fall på 200 meter. Dammen er nå en populær badeplass.
Kraftverket ble nedlagt i 1943 da Drammen kommune kjøpte vassdraget og anla et vannverk. Bedriften ble da tilknyttet strømnettet.
Kraftverksbygingen er beholdt, men fasader er betydelig endret. Den brukes av Solbergelva Jeger- og Fiskeforening.
Jean-Claude Fournier
Jean-Claude Fournier (født 21. mai 1943 i Paris) er en fransk tegneserietegner. Han er mest kjent for å ha vært ansvarlig for Sprint i perioden 1969–1979. Før dette tegnet han sin egen serie, Bizu som gikk som serie i Le Journal de Spirou mellom 1967 og 1969, inntil Fournier overtok produksjonen av Sprint-serien etter Franquin. Fournier lagde ni album, der Sprint utviklet seg til å bli en mer moderne karakter enn under Franquin. Fournier tok opp temaer som kjernekraft (Varsleren!), narkotika-finansierte diktatorer (Kodo den grusomme) og Duvalier-lignende undertrykkelse (Tora Torapa).
Beltedyr
Beltedyr (Cingulata) er en orden i gruppen gomlere (Xenarthra). Gruppen omfatter den nålevende beltedyrfamilien og to utdødde familier av til at delvis svært store beltedyr.
Biologi
Beltedyrene er opprinnelig en søramerikansk gruppe, og mange døde ut sammen med resten av den lokale megafaunaen da kontinentet ble befolket av indianere. Hele ordenen er preget av det tykke hudpanseret som dekker dyrenes ryggside. Mange av de utdødde artene hadde i tillegg store haleklubber ikke ulik dem hos dinosauren Ankylosaurus. Haleklubbene ble brukt i konkurranse mellom individene (trolig først og fremst paringskamper) og til å forsvare seg med.
Noen av de moderne beltedyrene er alteter og insektetere, men de utdødde familiene ser ut til å i all hovedsak ha vært rene planteetere. Særlig pampatherene har vært mer eller mindre rene gressetere, og levd av å beite gress på pampasen.
Søramerikanske pattedyr
Beltedyrene er i utgangspunktet en ren søramerikansk gruppe, og finnes i dag bare vilt i Sør-Amerika eller i de sørlige delene av Nord-Amerika. Da Panamaeidet ble dannet i sen pliocen spredte alle tre familiene seg til Nord-Amerika. De trivdes på begge kontinenter til de store planteetende formene ble utryddet av paleo-indianere på begynnelsen av holocen. Mange av disse dyrene var svært store i forhold til de nålevende artene. De største glyptodontene kunne bli så store som en liten bil med en kroppsvekt på over to tonn.
Callimetopoides
Callimetopoides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Utbredelse
Arten lever på Sri Lanka.
Jane Goes A-Wooing
Jane Goes A-Wooing er en amerikansk stumfilm fra 1919, regissert av George Melford.
Handling
Jane Neill prøver å forsørge tvilling-søstrene sine på egen hånd, og skaffer seg jobb for en millionær. Men problemer oppstår snart når hun avslår et ekteskapsforslag fra Micky, og heller forelsker seg i millionærens bortskjemte og late nevø.
Li Qingzhao
Li Qingzhao (kinesisk: 李清照, pinyin: Lǐ Qīngzhào, født 1084 i Licheng i Shandong i Kina, død 1155) var en kinesisk kvinnelig poet under Song-dynastiet. Hun anses som en av de fremste kinesiskspråkige diktere gjennom tidene.
Qingzhao kom fra en familie av lærde statlige tjenestemenn. Hennes far var en venn av Su Shi, en kinesisk embedsmann, poet, forfatter, musiker og kalligraf under Song-dynastiet.
I 1101 giftet hun seg med Zhao Mingcheng, og paret flyttet til hovedstaden Kaifeng. Med ham delte hun sin interesse for kunstsamling, kalligrafi og epigrafikk med. Paret tapte det meste av sitt gods da de flyktet unna ved det nordlige Songimperiets sammenbrudd. Etter at Zhao døde i 1129 bosatte Qingzhao seg i Hangzhou der hun giftet seg igjen, skjønt det ekteskapet endte i skilsmisse.
寻寻觅觅，
冷冷清清，
Annet
Li Ch'ing-Chao-krateret på planeten Merkur er oppkalt etter henne.
Franco Frattini
Franco Frattini (født 14. mars 1957 i Roma, død 24. desember 2022 i Roma) var en italiensk politiker som var medlem i flere av Silvio Berlusconis regjeringer. Frattini ble minister første gang i 2001. Fra 14. november 2002 var han Italias utenriksminister.
Den 4. november 2004 ble han nominert til Europakommisjonen, etter at kandidaturet til Rocco Buttiglione ble trukket. Den 18. november tok han opp vervet som justiskommissær. Frattinis etterfølger som italiensk utenriksminister ble Gianfranco Fini.
Frattini var kandidat i 2014 for å etterfølge danske Anders Fogh Rasmussen som generalsekretær for NATO, men det ble Jens Stoltenberg som fikk den oppgaven.
Norges Musikkorps Forbund
Norges Musikkorps Forbund [sic] (NMF) er Norges største organisasjon for musikkorps. Organisasjonen med hovedkontor i Bergen har omtrent 60,000 medlemmer og drøyt 40 fast ansatte. Kronprins Haakon er Norges Musikkorps Forbunds høye beskytter.
NMFs mål er å bidra til kvalitetsfylt opplæring, sterke musikkopplevelser, en lettere korpshverdag og positive markeringer av musikkorps. Organisasjonen jobber særlig innenfor fire områder (RAUS):
Rammevilkår – sikre gode offentlige støtteordninger for musikkorps
Ungdom – utvikle og gi barn og unge ansvar både musikalsk og i organisasjonen
Service – fokusere på korpsenes og medlemmenes behov m.m.
Visjon: Korpsglede for alle
Nasjonalt
Norges Musikkorps Forbund har en rekke faste nasjonale prosjekter og programmer. Noen av de største er:
Regionkorpsene
Den norske korpsbevegelsen består av en rekke musikkorps og musikklag for voksne, men òg av de såkalte "Regionkorpsene". Dette er korps hvor de mest motiverte musikerne fra skolekorpsene i et område kan samles for å få musikalske utfordringer på et høyere nivå enn hva de får i skolekorpsene de spiller i til vanlig.
Medlemsmagasin
ambis var Norges Musikkorps Forbunds medlemsmagasin, med et opplag på 60.000. Magasinet inneholdt stoff om korps og aktiviteter fra hele landet og kom ut fire ganger årlig. Magasinet ble lagt ned i 2015.
Konferanser
NMF arrangerer flere årlige konferanser for korpsinteresserte, dirigenter, unge, eldre m.m. De største er Hellsymposiet og Kragerøkonferansen.
Paraplyorganisasjoner
NMF er en del av Frivillighet Norge, Landsrådet for Norges barne- og ungdomsorganisasjoner og studieforbundet Folkeuniversitetet. Frivillighet Norge er et samarbeidsforum for hele frivillig sektor, stiftet 19. september 2005. Så langt er mer enn 200 organisasjoner medlemmer. Medlemskap er åpent for alle som driver frivillig virke på ikke-kommersiell/ikke-offentlig basis i Norge. Landsrådet for Norges barne- og ungdomsorganisasjoner (LNU) er en paraplyorganisasjon for over 80 landsomfattende barne- og ungdomsorganisasjoner i Norge. Studieforbundet Folkeuniversitetet er Norges største studieforbund, med åtte regionkontorer, 70 avdelinger og 20 medlemsorganisasjoner.
Internasjonalt
NMF har mange samarbeidspartnere rundt om i verden. Her er noen av de viktigste.
Sør-Afrika
Sørafrikanske Field Band Foundation (FBF) og NMF har siden 2000 hatt et kulturutvekslingssamarbeid, der et viktige mål er å styrke organisasjonene og å gjøre Field Band Foundation selvforsynt med instruktører. NMF og Field Band Foundation utveksler vært år instruktører, sørafrikanerne som kommer til Norge bor på NMFs egen folkehøyskole Toneheim.
EBBA
EBBA (European brass band association) er en organisasjon som jobber for å promotere brassbandmusikk i Europa og EBBA er arrangør av blant annet europamesterskapet for brassband.
WASBE
World Association for Symphonic Bands and Ensembles (WASBE) er en internasjonal organisasjon for dirigenter, komponister, utøvere, utgivere, lærere, instrumentmakere og venner av janitsjarmusikk.
NOMU
Nordisk Musik Union, NoMU, stiftet 1949, er en paraplyorganisasjon for nordiske landsomfattende amatørmusikkorganisasjoner.
Microrhodopsis
Microrhodopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Norges Musikkorps Forbund
NBTA Europe
Det finnes flere internasjonale drillorganisasjoner, NMF er medlem av en av dem; National Baton Twirling Association – NBTA Europe.
Microrhodopsis
Levevis
Disse billene har larver som lever i død ved av løvtrær, ofte like under barken.
Norges Musikkorps Forbund
Profesjonelle korps
Forsvaret har lang tradisjon for å ansette profesjonelle musikere, og det er spesielt 7 byer som har lang historie med forsvarsmusikk i Norge: Oslo, Bergen, Trondheim, Horten, Halden, Harstad og Kristiansand. Fram til opprettelsen av Norges musikkhøgskole i 1973 var militærmusikerutdannelsen en viktig utdanningsvei for musikere i Norge. I dag er de aller fleste musikerne som er ansatt i Forsvarets Musikk utdannet ved Norges musikkhøgskole eller de tidligere musikkonservatoriene (som i dag tilhører Universitetene i Bergen, Stavanger, Trondheim og Tromsø og Høgskolen i Agder).
Microrhodopsis
Utbredelse
Arten er utbredt på Java.
Trundholm kommune
Trundholm kommune var en kommune i Vestsjællands amt i Danmark, dannet ved kommunalreformen i 1970 fra 1. april 1970. Kommunen lå nordvest på øyen Sjælland.
I forbindelse med kommunalreformen 2005–2007 ble den slått sammen med Dragsholm kommune og Nykøbing-Rørvig kommune til den nydannede Odsherred kommune i Region Sjælland fra 1. januar 2007.
Ved kommunalreformen i 2007 ble Trundholms kommunesenter Højby videreført som kommunesenter også for den nye sammenslåtte kommunen.
Gerald J. Popek
Gerald John «Jerry» Popek (født 22. september 1946 i Passaic i New Jersey i USA, død 20. juli 2008 i Los Angeles i California) var en amerikansk informatiker som er kjent for sin forskning på operativsystemer og virtualisering.
Sammen med Robert P. Goldberg foreslo han Popek og Goldberg virtualiseringskrav, et sett med betingelser som må være tilstede for en datamaskinarkitektur som skal støtte maskinvarevirtualisering. Popek er også kjent for sitt bidrag til utviklingen av det Unix-liknende distribuerte operativsystemet LOCUS 845.
La oss klippe håret i samsvar med den sosialistiske livsstilen
La oss klippe håret i samsvar med den sosialistiske livsstilen, var tittelen på en nordkoreansk TV-serie på fem deler. Serien inngikk i en større propagandakampanje fra landets regjering som fokuserte på hår og kleskodestandarder.
Serien og kampanjen ble sendt på det statlige kringkastingsselskapet Korean Central Television i 2004-2005 og klipp fra programmet er senere sendt på BBC One. TV-programmet mente at hårlengden kan påvirke den menneskelige intelligensen, fordi håret fratar kroppen næring som kreves for at håret skal vokse. Dette var en del av en langvarig kampanje fra den nordkoreanske regjeringen som omfattet hårfrisyrer og motestiler som gikk mot den «sosialistiske verden». .
Nord-Koreas moterestriksjoner
Lignende kles- og hårstandarder har lenge vært en del av det nordkoreanske samfunnet. Kim Jong-il var kjent for den kortklipte frisyren som kaltes for «Speed Battle Cut» da han fikk sin posisjon på begynnelsen av 1980-tallet. Senere har han byttet frisyren til den kortere bouffant som var hans far Kim Il-sungs favorittfrisyre. Etter at Kim Jong-il etterfulgte sin far som landets leder, lettet en på enkelte av statens restriksjoner knyttet til den vestlige klesmoten. Kvinner ble tillatt permanente lokker og en kunne la håret vokse noe lengre. Det ble til og med tillatt å danse på offentlige steder. Tross dette var det fortsatt strenge restriksjoner på åpenbare vestlige symboler. Jeans var fortsatt forbudt og langt hår kunne en bli arrestert for å ha, med etterfølgende tvungen hårklipp.
Ifølge den nordkoreanske dagsavisa Rodong Sinmun ledet landets ledere en geriljakrig mot at de kapitalistisk-inspirerte endringer av det personlige utseendet skulle få fotfeste. Sammen med langt hår ble skitne sko ansett som en del av den vestlige kulturen som om det fikk utbredelse, skulle lede til landets fordervelse.
TV-serier
Serien ble vist fra 2004 som en del av tv-programmet Common Sense. Høsten samme år startet en større mediekampanje til fremme av proper påkledning og pent utseende for menn. Programmet oppmuntret til korte hårstiler som den flate crew cut, mellom-, lav- og høy frisyre. Programmet fortalte at hår skulle være mellom en og fem cm langt og anbefalte at en klipper håret hver femtende dag. Landets offisielle frisyre tillater menn over femti år å ha opptil sju cm langt hår, for å skjule hårtap.
De første fem delene av serien inneholdt offisielt godkjente frisyrer, mens enn i en senere serie gikk et steg lenger ved å vise eksempel på hvordan en ikke skulle klippe seg. I hvert eksempel viste en personens navn og hvor de bodde eller arbeidet gjennom undertekster eller kommentatorstemme. I en episode ble den nordkoreanske borgeren Ko Gwang-hyun vist fram, og hans hår rakk nedover ørene. Han ble vist som eksempel på et dårlig forbilde og en kommentatorstemme sa at «vi kan ikke unngå å stille spørsmål ved denne kameratens smak, som ikke er i stand til å føle skam for sin frisyre. Kan vi forvente at en mann med en slik tankegang utfører sine plikter på en god måte?» I den andre delen ble det intervjuet personer om sine frisyrer.
Vestlige medier har rapportert at det i hovedstaden Pyongyang ble satt opp et skjult kamera for å fange opp personer med ugunstige frisyrer. Dette var en del av fjernsynsprogrammet der La oss klippe håret i samsvar med den sosialistiske livsstilen inngikk. Overtrederne ble senere intervjuet av programlederen for å forklare seg selv. Deres navn, adresse og arbeidsplass ble annonsert for å hindre at andre skulle skjemme seg ut på samme måte. Ved enkelte tilfeller kunne også en manns kone eller arbeidsplass bli kritisert for å ikke kunne holde mannens hårfrisyre mer i samsvar med de statlige retningslinjene. Sosiale seder og standarder ble tilpasset Kim-familien.
Lomonosovo (Arkhangelsk oblast)
Lomonosovo er en landsby i Arkhangelsk oblast, Russland beliggende på ei øy i elva Nordre Dvina. Nærmeste sted på fastlandet er landsbyen Kholmogory 3 kilometer lengre vest.
Landsbyen er mest kjent for å være fødestedet til den store polyhistoren fra opplysningstiden, Mikhail Lomonosov.
Tidligere besto stedet av to landsbyer, Denisovka og Misjaninskaja, men de ble slått sammen og senere omdøpt til ære for forskeren. Landsbyen huser et Mikhail Lomonosov-museum.
Gerard Piqué
Gerard Piqué Bernabéu (født 2. februar 1987) er en spansk tidligere fotballspiller.
Han har tidligere spilt for den engelske klubben Manchester United, og har siden sommeren 2008 vært sentral i Barcelonas forsvarsfirer. Han har siden 2010 også vært fast i førsteelleveren på det spanske landslaget, både på seniornivå og tidligere på Spanias U17- og U19-landslag. I 2006 var han med på å vinne U-19-EM, og han har både EM- (2012) og VM-gull (2010) med seniorlandslaget.
Det faktum at Piqués etternavn er Bernabeu har ledet til litt forvirring angående hans opphav. Piqué deler nemlig navn med Santiago Bernabéu, hjemmebanen til Real Madrid. Real Madrids stadion har fått sitt navn etter Santiago Bernabéu, en tidligere president i hovedstadsklubben. Men navnet Bernabeu er velkjent også i Barcelona. Piqué er nemlig barnebarn av tidligere visepresident i FC Barcelona, Amador Bernabeu.
Manchester United
Piqué fikk sin ligadebut for Manchester United i oktober som innbytter, i 3–1-seieren over AFC Sunderland. Han fikk sin første kamp fra start i ligaen den 29. mars 2006 mot West Ham United hjemme på Old Trafford.
FC Barcelona
Før sommeren 2008 ble det rapportert at Piqué ville returnere til FC Barcelona, hvilket han gjorde da han signerte en fireårskontrakt med den katalanske klubben den 27. mai 2008. Han skåret sitt første mål for FC Barcelona, 5. februar 2009, i 6–2-seieren mot erkerivalen Real Madrid CF.
I Barcelona har Piqué blant annet vunnet den spanske ligaen fem ganger, og Mesterligaen tre ganger, og regnes som en av Barcelonas viktigste spillere.
Landslaget
Han var del av det spanske laget som vant U19-EM i 2006.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
20. juni 2018 spilte han sin 100. landskamp for.
Andhrimner
Andhrimner, i de første numrene Manden, var et satirisk og litterært ukeblad, utgitt anonymt i Kristiania av Paul Botten-Hansen, Henrik Ibsen og Aasmund Olavsson Vinje.
Gerard Piqué
Personlig
I mars 2011 bekreftet han og sangeren Shakira at de er i et forhold. Sammen har de to barn, Milan Piqué Mebarak og Sasha Piqué Mebarak.
Andhrimner
Bladet utkom ukentlig i perioden fra 5. januar til 28. september 1851, og svarte genremessig til det danske ukebladet Corsaren, utgitt 1840–46 av Meïr Aron Goldschmidt. Andhrimner hadde aldri mer enn 100 abonnenter, og abonnementsprisen var i starten 100 skilling kvartalet, pluss 17 skilling i porto. For andre kvartal ble prisen nedsatt til 72 skilling pr. kvartal, pluss porto. Fra først av var bladet trykt uten tittel, bare kalt Manden. Først fra tredje kvartal fikk bladet tittelen Andhrimner, etter kokken i Valhall som hver dag slaktet grisen og fant den like levende dagen etter. Det var vignetten som gjorde bladet kjent som Manden, men satiren var for beisk, og utsalgsprisen urimelig høy. Etter bare trekvart år gikk bladet inn. Men det var her at Ibsen under pseudonymet Brynjolf Bjarme fikk trykt sine første dikt. Dette pseudonymet hadde han også brukt da han utga skuespillet Catilina. Ibsen bidro også med enkelte tegninger. Vinje bidro med flere skjønnlitterære kritikker, bl.a. av den dansk-jødiske Meïr Aron Goldschmidt og hans skribentvirksomhet i Corsaren som hadde inspirert ''Andhrimner.
23. september 1850 var Botten-Hansen vært i selskap med faktor Niels Fredrik Axelsen fra A.Th. Nissens trykkeri. De snakket om Botten-Hansens planer om et satirisk-humoristisk ukeblad. Akselsen var ingen idealist, men en ren profittjeger. Tredje og siste kvartal ble utgitt uten illustrasjoner. Ibsen tok hevn ved å portrettere Axelsen som den narraktige boktrykkeren Aslaksen vi møter både i De unges Forbund og En folkefiende.
Takket være Henrik Wergeland hadde Norge fått sine første xylografer, da han på sitt dødsleie budsendte den danske xylografen Hans Peter Hansen, og fikk ham til å skjære ut illustrasjoner til Hassel-Nødder (1845). Hansen utdannet de første norske xylografene, Haakon Adelsten Lunde og Harald Nissen, bror av forlegger A.Th. Nissen. Lunde hadde i 1850 begynt å utgi Illustreret Maanedsskrift for Moerskabslæsning, men det ble med ett nummer i 1850 og to i 1851, da Manden/Andhrimner overtok i samme spor. For Paul Botten-Hansen ble utgivelsen av Manden/Andhrimner inngangsbilletten til en redaktørpost. Mens Andhrimner strevde med å komme inn på markedet, gikk Adam Dzwonkowski med planer om å starte et helt annerledes storslått ukeblad, inspirert av Illustrated London News. Botten-Hansen gikk rett fra Andhrimners siste utgivelse 28. september til redaktørstolen i Dzwonkowskis Illustreret Nyhedsblad da det utkom med første nummer 25. oktober 1851.
Ludvig Daae skrev i sin bok Vidar hvor skuffet Botten-Hansen var blitt da Ibsen utga Peer Gynt. Botten-Hansen hadde selv arbeidet videre med stoffet sitt, men tilga sin venn Ibsen.
Komplette eksemplarer av vittighetsbladet er svært sjeldne.
Olsskavlen
Olsskavlen er en todelt isbre mellom Raundalen i Voss og Espeland i Granvin i Vestland.
Maharaja
Maharaja (også skrevet maharajah) er en indisk fyrstetittel. Ordet kommer fra hindi og er sammensatt av maha, som betyr stor, og raja, som betyr fyrste eller konge. Titlene maharana, maharao og maharaol er varianter med samme betydning som maharaja. Den tilsvarende tittel for regjerende fyrstinner er maharani. Samme tittel benyttes om en maharajas ektefelle. Sønn av en maharaja kalles maharajakumar, mens en datter kalles maharajakumari.
Olsskavlen
Navnet Olsskavlen brukes også som navn på fjelltoppen på 1 576 meter over havet, som danner grensepunkt mellom Voss og Granvin kommuner. Denne toppen er nå isfri, og er det høyeste punktet i begge kommunene.
Maharaja
Tittelen maharaja ble benyttet om fyrster som regjerte de mange fyrstestatene som fantes i India i tiden før selvstendigheten i 1947. De fleste av de omkring 600 fyrstene bar tittelen maharaja eller raja. Tittelen ble særlig anvendt i de tilfeller fyrsten var hindu. Muslimske herskere kunne blant annet bære tittelen nawab.
Stridsgass
Stridsgass er gasser eller væsker som kan anvendes i strid som et våpen mot mennesker, vekster eller i visse tilfelle materiell. I første verdenskrig ble giftgass mye benyttet (se giftgass i første verdenskrig) men har senere ikke vært anvendt like omfattende. Stridsgass ble dog anvendt under Abessinienkrigen og Iran-Irak-krigen.
Stridsgass kan deles i giftgasser og nervegasser.
Parallellpublisering
Parallellpublisering er et begrep som brukes innen dokumentasjon, spesielt av tekniske forfattere som skriver teknisk dokumentasjon. Hensikten er gjenbruk av informasjon.
Begrepet brukes om informasjon som skal publiseres til flere forskjellige dataformater, eller i flere forskjellige varianter, eller i en kombinasjoner av dette, fra en og samme kilde. Det er hensiktsmessig at en og samme kildefil kan benyttes for å kunne generere de ulike resultatformatene og -variantene, da dette i høy grad forenkler vedlikehold av informasjonen.
Typiske dataformater det kan parallellpubliseres fra er:
De færreste vanlige tekstbehandlingsprogrammer gir støtte for parallellpublisering.
Mohamed Hammed
Mohamed Hammed (født 23. september 1987) er en tunisisk bueskytter.
Han representerte Tunisia under Sommer-OL 2020 i Tokyo, hvor han ble utslått i første runde.
Keenen Ivory Wayans
Keenen Ivory Wayans (født 8. juni 1958 i Harlem i New York City) er en amerikansk skuespiller, komiker, regissør og forfatter. Wayans er aller mest kjent som vert og skaperen av komedieserien In Living Color, der kjente skuespillere som Jim Carrey, Jamie Foxx og Tommy Davidson har vært med i. Wayans er direktør og en av skaperne av film-serien Scary Movie. Dette er den mest innbringende filmen som noensinne er blitt regissert av en afrikansk-amerikansk regissør.
Tidlig liv og utdanning
Wayans ble født i New York City som sønn av Elvira, en husmor og sosialarbeider, og Howell Wayans, som var mellomleder på et supermarked. Han har fem søstre, Elvira, Vonnie, Nadia, Kim, Diedre og fire brødre. En av brødrene hans er Damon Wayans Kyle som også jobber som skuespiller og forfatter. Keenens foreldre var fromme medlemmer av Jehovas vitner. Wayans ble uteksaminert fra Tuskegee University, som han droppet ut fra det siste året for å bli komiker. Det var på universitetet at han ble medlem av Alpha Phi Alpha som er det første greske brorskapet, som ble etablert for afrikansk-amerikanere. Wayans er vegetarianer og en støttespiller for dyrevernsorganisasjonen PETA som arbeider for dyrs rettigheter.
Hexarthrius parryi
Hexarthrius parryi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor og svært kraftig (hannen 48-92 millimeter), blankt svart hjortebille, dekkvingenes bakre del gulbrun. Hannens kjever er svært kraftige, nedoverbøyde, med tre tenner i spissen. Hodet har en vag, U-formet tverrkjøl i den bakre delen. Antennene er nokså tynne, med en liten, seks-leddet vifte. pronotum er rektangulært, mye bredere enn langt. Hunnen er helt svart, mye mindre enn hannen, uten påfallende forstørrede kjever.
Levevis
Larvene utvikler seg i råtne trestammer.
Utbredelse
Arten er vidt utbredt fra India i vest til Borneo i øst.